Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2017-010431-2-du.html
Timestamp: 2017-11-18 02:48:30+00:00
Document Index: 16809577

Matched Legal Cases: ['§1', '§ 4', '§67', '§16', '§15', '§14', '§14']

OU-TN-OSZP1-2017/010431-2/Ďu - Ministerstvo životného prostredia Slovenskej republiky
OU-TN-OSZP1-2017/010431-2/Ďu
Menu > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2017/010431-2/Ďu
Oznámenie o začatí správneho konania vo veci žiadosti o povolenie výnimky na organizovanie verejného turistického podujatia „Vojenská 50“ a vyžiadanie odborného stanoviska od ŠOP SR – Správy CHKO Ponitrie.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 6.3. 2017 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe spoločnej žiadosti Klubu slovenských turistov – OKST TTS Trenčín a OKST Dukla Trenčín, Slovenského zväzu protifašistických bojovníkov SR – ZO Trenčín 1 a Zväzu vojakov SR, v zastúpení: JUDr. Tatiana Vooková, PhD. (ďalej len „žiadateľ“) z 1.3. 2017, doručenej 6.3. 2017.
Predmetom konania je žiadosť o povolenie výnimky podľa §67 písm. h) zo zákazu podľa §16 ods.1 písm. a) v znení §15 ods.1 písm. a) v znení §14 ods.1 písm. e) a podľa §14 ods.1 písm. e) zákona o ochrane prírody a krajiny na organizovanie verejného turistického podujatia „Vojenská 50“ v územiach s 3. a 5. stupňom ochrany prírody v týchto chránených územiach a ich ochranných pásmach: Prírodná rezervácia Žrebíky, Prírodná rezervácia Udrina, Prírodná rezervácia Ľutovský Drieňovec, Prírodná rezervácia Kňaží stôl, Národná prírodná rezervácia Bradlo, Prírodná rezervácia Jankov vŕšok a Národná prírodná rezervácia Rokoš. Uvedeným verejným turistickým podujatím je zároveň dotknuté Chránené vtáčie územie Strážovské vrchy (SKCHVÚ028), Územie európskeho významu Baske (SKUEV0274), Územie európskeho významu Kňaží stôl (SKUEV0275) a Územie európskeho významu Rokoš (SKUEV0128). Žiadateľ navrhuje organizovať uvedené podujatie raz ročne v mesiaci apríl. Žiada o povolenie výnimky s platnosťou do 31.12. 2019. Trasa podujatia je navrhnutá po existujúcich turistických chodníkoch. Žiadateľ doložil k žiadosti písomné súhlasy vlastníkov, správcov a nájomcov dotknutých pozemkov a uhradil správny poplatok.
Orgán ochrany týmto zároveň žiada Štátnu ochranu prírody SR – Správu CHKO Ponitrie o vypracovanie odborného stanoviska k predmetu konania a o jeho doručenie na Okresný úrad Trenčín, OSŽP1, najneskôr do 24.3. 2017.
1. JUDr. Tatiana Vooková, PhD., predseda KST – OKST TTS Trenčín, Soblahovská 21/18, 911 01 Trenčín
2. Okresný úrad Bánovce nad Bebravou, odbor starostlivosti o životné prostredie, Nám. Ľ. Štúra č. 7/7, 957 01 Bánovce nad Bebravou
3. ŠOP SR, Správa CHKO Ponitrie, Samova 3, 949 01 Nitra